Eberhard II av Württemberg

Eberhard II (født etter 1315, død 15. mars 1392) var greve av Württemberg fra 1344 til sin død i 1392.

Eberhard II var sønn av Ulrich III av Württemberg og Sofie av Pfirt. Han giftet seg med grevinne Elizabeth von Henneberg-Schleusingen 17. september 1342. De fikk to barn: Ulrich, far til Eberhard IIs etterfølger Eberhard III, og Sophie, senere hertuginne av Lorraine.

Fra 1344 til 1361 regjerte han sammen med broren Ulrich IV. Eberhard tvang broren til å undertegne en avtale som stadfestet at Württemberg skulle forbli udelt. Etter dette proklamerte Ulrich på ny at han ville regjere sammen med broren. Eberhard II inngikk flere avtaler og allianser med keiser Karl IV av Det tysk-romerske rike for å øke sin makt og utvide sine landområder. Resultatene var mange, blant annet eneveldig domsmyndighet til de regjerende brødrene. Grevskapet Württemberg ble definert. 

I hans regjeringstid viste han motstand mot de frie riksstadene som hindret utvidelser av Württemberg. I 1376 kjempet han mange slag mot byene tilknyttet Schwäbischer Städtebund (det schwabiske byforbund), i 1372 i Altheim, i 1377 i Reutlingen og 1388 i Döffingen. Resultatet av dette var en erklæring av uavhengigheten til byene. Ser man bort i fra dette fikk han lagt til mange områder til riket sitt i tiden som greve: eksempel Böblingen og Calw.

Referanser 

Personer fra Baden-Württemberg
Regenter av Württemberg
Huset Württemberg

Dødsfall i 1392